b'\n_START_ARTICLE_\nAnton Verov\xc5\xa1ek\n_START_SECTION_\n\xc5\xbdivljenje\n_START_PARAGRAPH_\nNastopati je za\xc4\x8del v Ljubljani na Rokodelskem odru. Leta 1887 je postal \xc4\x8dlan Slovenskega dramskega gledali\xc5\xa1\xc4\x8da, kjer je po odhodu Ignacija Bor\xc5\xa1tnika postal tudi re\xc5\xbeiser in pedagog. V za\xc4\x8detku 20. stoletja je nekaj \xc4\x8dasa vodil gledali\xc5\xa1\xc4\x8de in dramsko \xc5\xa1olo v Trstu (1907-1910), se vrnil v Ljubljano in leta 1913 zaradi bolezni (jetike) kon\xc4\x8dal svojo gledali\xc5\xa1ko pot._NEWLINE_V Ljubljani je nastopil v pribli\xc5\xbeno 400 vlogah, mdr. tudi v vlogi \xc5\xbdupnika na krstni predstavi Cankarjeve drame Kralj na Betajnovi._NEWLINE_Kot re\xc5\xbeiser je re\xc5\xbeiral brez ve\xc4\x8djega uspeha, v\xc4\x8dasih zaradi nujnosti tudi opere._NEWLINE_Po njem se imenuje ulica v Spodnji \xc5\xa0i\xc5\xa1ki v Ljubljani, pred ljubljansko Opero pa stoji njegov doprsni kip.'